ས་ཤུན་ལ་ཕྱི་ནང་གཉིས་ལས་ང་ཚོས་མཐོང་ཐུབ་པའི་སྐམ་སའི་ཕྱི་ངོས་དང་མཚོ་གཏིང་གི་ས་གཞི་རྣམས་ཕྱིའི་ས་ཤུན་གྱི་ཆ་ཤས་ཤིག་ཡིན།ས་ཤུན་འདིའི་མཐུག་ཚད་ལ་རིམ་པ་དུ་མ་ཡོད།དཔེར་ན།རྒྱ་མཚོའི་འོག་གི་ས་ཤུན་ལ་ཀི་ལོ་མི་ཊར་༨ཀྱི་མཐུག་ཚད་དང་ལྡན་ཞིང་སྐམ་སའི་ཐོག་གི་ཕྱིའི་ས་ཤུན་ལ་ཀི་ལོ་མི་ཊར་༤༠མཐུག་ཚད་ལྡན་ཡོད་པ་རེད།ས་ཤུན་ནང་ངོས་ཀྱི་ཤུན་པའི་རིམ་པ་རྫོགས་ཉེའི་མཚམས་ཀྱི་ཚ་ཚད་ལ་ཕེ་རི་ནཡིཊ་༡༦༠༠སེལ་སི་ཡཱས་༨༧༠ཡོད་པ་དང་དེར་ཡོད་ས་རྡོ་སོགས་རྫས་རིགས་ཀུན་ཚ་དྲོད་ཆེ་བས་ལམ་སེང་བཞུ་འགྲོ་ཡི་ཡོད་པ་རེད།འོ་ན་ས་ཤུན་འདི་རྒྱུ་རྫས་གང་ལས་གྲུབ་བམ་སྙམ་ན།འདི་ནི་གཙོ་བོ་ཚ་དྲོད་གནོན་བཙིར་གྱི་བྲག་རྡོ་དང༌།ཡང་ཟེར་ཅན་གྱི་བྲག་རྡོ།མ་ཞུན་གྱི་བྲག་རྡོ་སོགས་ལས་གྲུབ་པ་ཞིག་ཡིན་པ་རེད།